واخيرا خلصت المخطوطة الثلاثية الرائعة لحسن الجندى : . بعد طول انتظار للجزء التالت الى مش مسامحه الكاتب على طول المدة ده ومقبلتش اعتذاره الى فى اخر الكتاب الا اننى اقر انه مش كاتب رائع وبس لأ ده بيشتغل شغل عالى لتسويق كتبه نظرية عطش ال بس مهما كان مش كده يا عم الحج قولنا شهر اتنين تلاته لكن اشهر كتير :/ عامتا العمل فى النهاية رائع : . تقييمى للجزء الاول. الاسلوب مرعب افكاره مش عارفه جابها منين عليه شوية افكار متخطرش ببال حد دماغه معجونة بالخيال والرعب انا شكيت انه يكون عنده خادم من الجن زى رحيم بيمليه الافكار ده : . ده غير جو الرعب الى حصلى وانا بقراها زمااااان والقطة الى نطتلى لما جبت سيرة المخلبى بن ذعات : المهم نجح حسن الجندى فى نهاية الجزء الاول انه يضرب بتوقعاتك عرض الحائط ويحطلك نهاية تخليك تاكل فى نفسك علشان تقرا الجزء التانى وده فى حد ذاته نجاح : بس وقتها كانت معظم الاحداث مبهمه : اما النجاح الاكبر ان الكاتب وفر تفسيره للاحداث فى الاجزاء الى بعد كده علشان تفضل قيمة كل جزء كبيرة وميستغناش عن اى جزء فيهم وده فى حد ذاته ميزان لافكاره وترتيبها وتنظيم عرضها على القارئ : . تقيمى للجزء التانى. الاحداث بدأت فى الوضوح اكتر ده غير الرعب مع الكوميديا وهنا كانت الحبكة لدرجة انى افتكرتها النهاية الا انى افاجئ بان الكاتب وعلى غير المتوقع يصحى الميتين : والبطله تتخطف ويسيب برضوا نهاية الجزء التانى تاكل فى نفسك علشان تقرا الجزء التانى بس للاسف سابنا شهور او اكتر بناكل فى نفسنا ومنتظرين الجزء التالت ويغيظنا انه مرة ينزل الغلاف ومرة ينزل الاهداء :/ انتا بتعمل فينا ليه كده : . تقيميى للجزء التالت. مجرد وصولى للجزء التالت تلاشى عندى اى احساس بالرعب او انى اعرف معلومات اكتر وفعلا الجزء ده اكبر جزء فيه معلومات وطلاسم ومش بس معلومات عن العالم ده بس فيه معلومات علمية وتفسيرات بتزهل لما تعرفها دونا عن الجزء الاول والتانى وهنا كانت قوة الروايه الى بينت معلومات الكاتب وانه مش بيكتب حورات وخلاص زى معظم الكتاب ولكن فى المقابل زى ما بينت قوة الروايه الا ان كان فى احداث مبهمة لكثرة وجود الطلاسم او فى مواضع مش بيكون فيها تفسير او نزول لعقل القارئ باعتباره هيربط بنفسه الاحداث وهيفهمها زى مثلا شخصيه مهران وتغيرها فى كل فى فصل لغاية مايطلع الحى اب القصاب هو اصف بن برخيا عامتا مش هحرهلكم بس الجزء التالت عاوز تركيز وربط الاحداث بالجزئين الى فاتوا : . ايضا الكاتب سرح بعقله الخيال جامد يعنى ازاى طه يدخل نفسه جوه المجال المغناطيسى الهائل وميتأثرش فى وقتها الخيال شطح هنا جامد عامتا انا سبت دماغى تمشى معاه على الرغم انه غلط : وقال اينشتين جرب الكهربا فى اثبات النسبية : طب ازاى المهم خرج العمل فى النهاية رائع : . تقيمى للنهاية انا مش راضية عليها : ايه النهاية السعيدة ده قلب فيلم مصرى من الاخر بعد الاحداث الى جامده فوق يلا الكاتب عاوز كده : . انصحكم بقرائتها وكل اعمال حسن رائعة بمعنى الكلمة وبالنسبة لاصحابى الى نصحتهم يقروها وقروا الجزئين وهيموتوا ع الجزء التالت فقطعا مش هديهالهم : هعمل فيهم اكتر من الى عمله حسن الجندى فى الانتظار انتوا متعرفوش انكم نور عينينا ولا ايه : . مخطوطة ابن اسحاق. مش هتقدر تغمض عنيك. بنتظار ابتسم فانت ميت
reviews (hotels, books, movies, products and a few airlines)